ร้านนี้ผ่านหลายครั้งแล้ว เพิ่งได้มีโอกาสเข้าลองทานชิมอาหารในร้าน เพราะเพื่อนชวนมาค่ะ ร้านอยู่ตรงข้ามเยิ้องๆ กับเดอะเซอร์เคิ้ล และอยู่ฝั่งเดียวกับร้านอาหารกุ้งเต้นแต่ถึงก่อน ถ้ามาจากถนนบรมราชชนนี เลี้ยวเข้าสาย 1 พอลงสะพานก็ให้ชิดซ้ายไว้ ร้านอยู่ติดริมถนนเลยค่ะ มีป้ายบอกชื่อร้านแต่ต้องสังเกตุดีๆ นิดนึงค่ะ เพราะป้ายไม่ใหญ่มาก

บรรยากาศหน้าร้านตกแต่งด้วยภาพและสัญลักษณ์ที่แสดงถึงอดีต ก็เก๋ไปอีกแบบ ออกแนวย้อนยุคมากพอสมควร ภายในร้านมีแบบนั่งกินลมชมวิวยามค่ำคืนด้านนอก และนั่งห้องแอร์ภายในร้าน มีการเปิดเพลงย้อนยุคมีทั้งเก่าและไม่เก่ามากสลับกันไป เพลงรุ่นคุณแม่ยังสาว คุณป๋ายังหนุ่มก็เปิดมาให้ฟังพอขำๆ และเพลงที่ออกแนวใหม่ๆ ก็มีมาบ้าง โซฟาที่นั่งทานอาหารย้อนยุคออกแนวคาเฟ แบบที่คุณป๋ามานั่งฟังเพลงแบบติดขอบเวทีเลยค่ะ ไฟในร้านก็ออกแนวๆ ย้อนยุคมากๆ ของตกแต่งทำให้นึกถึงขนมทานเล่นสมัยเด็กๆ อย่างหมากฝั่งบุหรี่ยี่ห้อแมว ขนมสตางค์ที่ออกรสชาติเปรี้ยวๆ ทางร้านเค้าเข้าใจคิดคอนเซปของร้านให้ออกมาแปลก แหวกแนว ไม่ซ้ำใครดีค่ะ แนวมากๆ ????????

เมนูอาหารก็มีหลากหลาย พนักแนะนำเมนูเด่นของทางร้านมาด้วยเมนูแผ่นใหญ่ๆ ถึง 4 แผ่นด้วยกัน แต่ป้ายก็มองเมนูไม่ชัด ร้านก็ค่อนข้างมึด ต้องเพ่งกันอย่างตั้งใจถึงจะเห็นชื่อเมนู 555 เมนูเลือนลางมากๆ ????????

เมนูแรกสั่งเป็น เมี่ยงปลากระพงโบราณ จานละ 380 บาท มาเสริฟเร็วทันใจมากๆ รอไม่ถึง 15 นาที มาเป็นถาดใหญ่โต ปลาตัวไม่เล็กไม่ใหญ่ เนื้อปลาหั่นเป็นชิ้นพอดีคำ ทอดได้เหลืองกรอบน่าทานมาก เครื่องเคียงคล้ายๆ เครื่องเมี่ยงคำ มีมะพร้าวคั่วด้วยเหมือนมากๆ และมีผักกาดหอมไว้สำหรับห่อทานเป็นคำๆ น้ำจิ้มมี 2 แบบ แบบซีฟู๊ดแซ่บเผ็ดร้อนถึงใจ และแบบออกเปรี้ยวหวานนิดๆ ไม่เผ็ดมาก จานนี้สมราคามากๆ อร่อยแบบสุขภาพดีด้วยค่ะ????????

จานที่ 2 แซลมอนแซ่บ จานละ 190 บาท มาเสริฟเป็นจานแรกเลย รอไม่ถึง 5 นาที เนื้อปลาแซลมอนสดดีค่ะไม่คาว หั่นเป็นลูกเต๋าแต่ชิ้นหนาพอสมควร เคี้ยวแล้วหนึบในปากมากๆ น้ำยำแซ่บสมชื่อ เผ็ดร้อนถึงเครื่องแต่อร่อยและรสชาติเข้ากันกับแซลมอนมากๆ โดยเฉพาะเครื่องยำอย่างกระเทียม ตะใคร้และหัวหอม เยอะมากๆ เหมาะสำหรับคนชอบทานเครื่องสมุนไพร แนะนำจานนี้เลยค่ะ เพื่อสุขภาพเช่นกัน ทานแล้วไม่อ้วนคร้า????????

จานที่ 3 หอยแมลงภู่ NZ ขึ้นบก จานละ 245 บาท มาเสริฟแบบจานเรียวยาวแบบเก๋ๆ มีหอยแมลงภู่ที่ด้านบนมีเครื่องยำมาแบบจัดเต็มมาทั้งหมด 5 ตัว แต่จานนี้เสียความรู้สึกมากๆ เพราะน้ำยำออกหวานมากๆ อาจเป็นเพราะมีมะเขือเทศผสมอยู่ด้วย และตัวหอยเองก็ทั้งเหนียวและแข็งมาก เคี้ยวไม่ออกบางตัวต้องคายทิ้งเพราะเหนียวมากๆ ????????

ปิดท้ายด้วยซุปเปอร์ซี่โครงอ่อน มาเสริฟเป็นแบบหม้อไฟเล็กๆ ราคา 155 บาท รสชาติกลมกล่อมดีออกเปรี้ยวนะ ไม่เผ็ดมาก ใส่เห็ดฟางเยอะดีค่ะ ชอบมากหมูยังไม่ค่อยเปื่อยมาก แต่ก็ไม่เหนียว ทานร้อนๆ อร่อยรสชาติมากๆ ค่ะ ราคาก็โอเคเลยคร้า ????????

ข้าวสวยจานละ 20 บาท น้ำดื่มขวดละ 35 บาท น้ำแข็งกระติกละ 25 บาท ราคาอาหารและเครื่องดื่มสุทธิตามเมนู ไม่คิดค่าบริการเพิ่มอีกแล้วค่ะ ????????